**Datu apstrādes maksātnespējas procesa administratora (turpmāk – administrators) amata jautājumu, eksaminācijas, kvalifikācijas pilnveides un maksātnespējas jautājumu konsultatīvās padomes, eksaminācijas komisijas un disciplinārlietu komisijas sekretariātu funkciju nodrošināšanas un Dokumentu (iesniegumi, lūgumi u.c.) saņemšana no fiziskām personām, atbilžu (viedokļu, skaidrojumu un uzziņu) sniegšanas fiziskām personām ietvaros Maksātnespējas kontroles dienests apstrādā fizisku personu datus šādiem nolūkiem:**

* Administratora eksāmena (turpmāk – pretendentu eksāmens)/administratora kvalifikācijas eksāmena (turpmāk – kvalifikācijas eksāmens) organizēšanai un norises nodrošināšanai;
* Administratora pretendentu/administratoru sodāmības pārbaudei;
* Kvalifikācijas pilnveides pasākumu organizēšanai un norises nodrošināšanai;
* Lektoru/eksaminācijas komisijas locekļu līgumisko attiecību ar Maksātnespējas kontroles dienestu nodrošināšanai;
* Amata apliecību reģistra vešanai;
* Ar administratora pretendenta/administratora amata darbībām saistīto jautājumu nodrošināšanai (iecelšana, atbrīvošana, atcelšana, atstādināšana, apturēšana);
* Administratora amata pretendentu saraksta vešana;
* Disciplinārlietu ierosināšanai pret administratoru/tiesiskās aizsardzības procesa uzraugošo personu (turpmāk – uzraugošā persona);
* Maksātnespējas jautājumu konsultatīvās padomes, eksaminācijas komisijas un disciplinārlietu komisijas sekretariāta funkciju nodrošināšanai;
* Viedokļu, skaidrojumu un uzziņu sniegšanai fiziskām personām maksātnespējas jomu regulējošo normatīvo aktu piemērošanas jautājumos.

**Personas datu apstrādes tiesiskais pamats:**

* VDA regulas 6. panta 1. punkta b) apakšpunkts - līguma noslēgšanai un izpildei, c) apakšpunkts - lai izpildītu uz pārzini attiecināmu juridisku pienākumu, e) apakšpunkts - lai izpildītu uzdevumu, ko veic sabiedrības interesēs, vai īstenojot pārzinim likumīgi piešķirtās oficiālās pilnvaras, 9. panta 2. punkta b) apakšpunkts – īpašu kategoriju personas datu (veselības datu) apstrāde normatīvajos aktos paredzētajā kārtībā, lai nodrošinātu ar administratora amata darbībām saistītos jautājumus, 10. pants - personas datu par sodāmību un pārkāpumiem apstrāde normatīvajos aktos paredzētajā kārtībā;
* Maksātnespējas likums;
* Valsts pārvaldes iekārtas likums;
* Civillikums;
* Administratīvā procesa likums;
* Ministru kabineta 2024. gada 5. marta noteikumi Nr. 148 “Maksātnespējas procesa administratoru pretendentu apmācības, eksaminācijas un maksātnespējas procesa administratoru amata darbības kārtība”;
* Ministru kabineta 2018.gada 7.augusta noteikumi Nr.484 “Maksātnespējas kontroles dienesta tīmekļvietnē publicējamo ziņu noteikumi”;
* Ministru kabineta 2018.gada 4.decembra noteikumi Nr.757 “Maksātnespējas kontroles dienesta nolikums”;
* Ministru kabineta 2018.gada 18.decembra noteikumi Nr.837 “Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu”;
* Ministru kabineta 2017.gada 3.maija noteikumi Nr.233 “Maksātnespējas procesa administratoru un tiesiskās aizsardzības procesa uzraugošo personu disciplinārlietu noteikumi”;
* Ministru kabineta 2017.gada 30.maija noteikumi Nr.287 “Maksātnespējas kontroles dienesta maksas pakalpojumu cenrādis un samaksas kārtība”;
* Ministru kabineta 2007.gada 27.novembra noteikumi Nr.799 “Maksātnespējas jautājumu konsultatīvās padomes nolikums”;
* Ministru kabineta 2018.gada 4.decembra noteikumi Nr.761 “Elektroniskās maksātnespējas uzskaites sistēmas noteikumi”;
* Ministru kabineta 2019. gada 11. jūnija noteikumi Nr. 246 “Kārtība, kādā maksātnespējas procesa administratori un tiesiskās aizsardzības procesa uzraugošās personas kārto lietvedību” u.c. normatīvie akti.

**Personas datu ieguves avoti:**

Personas datus šīs datu apstrādes ietvaros Maksātnespējas kontroles dienests iegūst no paša datu subjekta, Maksātnespējas kontroles dienesta lietvedībā esošajiem dokumentiem, Maksātnespējas kontroles dienesta pārziņā esošās Elektroniskās maksātnespējas uzskaites sistēmas (turpmāk - EMUS), kā arī no ārējiem avotiem, tostarp no citu valsts institūciju informācijas sistēmām, publiskajiem reģistriem un datu bāzēm, kuras pieejamas Maksātnespējas kontroles dienestam normatīvajā regulējumā noteikto funkciju veikšanai.

**Personas datu kategorijas:**

Maksātnespējas kontroles dienests iepriekš minētajiem nolūkiem apstrādā šādas personas datu kategorijas:

* **Personu identificējošie un kontaktinformācijas dati:**
* Personas vārds, uzvārds, personas kods, tālruņa/faksa numurs, e-pasta adrese, e-adrese, adrese (atkarībā no konkrētās situācijas - deklarētās dzīvesvietas/faktiskā/prakses vietas/korespondences);
* Personas, kura piedalās kvalifikācijas pilnveides pasākumā, maksātnespējas procesa administratora eksāmenā, vai kvalifikācijas eksāmenā, fotoattēls (kvalifikācijas pasākuma vai eksāmena norises fotouzņēmumiem);
* Administratora foto (amata apliecībām).
* **Personas norēķinu konta informācija.**

**Dati, kas saistīti ar personas profesionālo/amata darbību, piemēram:**

Administratora amata apliecības dati;

Lektora un/vai eksaminācijas komisijas locekļa darba vieta, amats u.c.

* **Dati, kas saistīti ar personas iepriekšējo profesionālo pieredzi/kvalifikāciju/reputāciju, piemēram:**
* Administratoru pretendentu dzīves aprakstā (CV), darba pieredzes un izglītības dokumentos norādītā informācija;
* Kvalifikācijas pilnveides pasākumu/administratora pretendenta apmācību programmas apmeklējumu apliecinošajos dokumentos (sertifikāti, apliecinājumi), ko pievieno pieteikumam eksāmena kārtošanai, norādītā informācija;

Eksaminācijas komisijas sniegtajos atzinumos par administratora/administratora pretendenta reputāciju norādītā informācija u.c.

* **Īpašu kategoriju (veselības) dati:**
* Informācija par darbnespēju (darbnespējas lapā norādītā informācija).
* **Dati par pārkāpumiem, sodāmību un pasludinātajiem fiziskās personas maksātnespējas procesiem:**
* Informācija par administratora/administratora pretendenta sodāmības pārbaudes rezultātiem atbilstoši Maksātnespējas likuma 13.panta otrās daļas 7.punktam;
* Informācija par administratora/administratora pretendenta sodāmību atbilstoši Maksātnespējas likuma 13.panta otrās daļas 3., 5. un 6.punktam;

Informācija par disciplinārlietu komisijas lēmumiem, kas attiecas uz konkrētu personu un personai piemērotajiem sodiem;

* Informācija par administratoram/administratora pretendentam pasludinātajiem maksātnespējas procesiem atbilstoši Maksātnespējas likuma 13.panta otrās daļas 4.punktam – publiski pieejama informācija;
* Informācija par administratora pārbaudes rezultātiem atbilstoši Ministru kabineta 2018. gada 18. decembra noteikumu Nr. 837 „Kārtība, kādā kārto maksātnespējas procesa administratora amata pretendentu sarakstu un izvēlas maksātnespējas procesa administratora amata kandidātu” 2., 17. 4 un 17. 8 punktam.
* **Fizisko personu iesniegumos par skaidrojuma sniegšanu norādītā informācija.**

**Esošās un paredzamās personas datu saņēmēju kategorijas:**

* Maksātnespējas kontroles dienesta atbildīgie darbinieki;
* Tiesu administrācijas (kā EMUS turētāja) atbildīgie darbinieki;
* Personas datu apstrādātāju (VDA regulas izpratnē) atbildīgie darbinieki;
* Biedrība „Latvijas Maksātnespējas procesa administratoru asociācija”;
* Eksaminācijas komisija;
* Disciplinārlietu komisija.

Normatīvajos aktos noteiktajos gadījumos un kārtībā:

* Datu subjekts par sevi VDA regulā noteiktajā kārtībā un apjomā;
* Attiecīgās valsts pārvaldes iestādes un Valsts kontrole;
* Tiesībaizsardzības iestādes un tiesas;
* Maksātnespējas likuma 13.panta otrās daļas 7. punktā norādītās iestādes (Latvijas Republikas Augstākā tiesa, Tiesu administrācija, Latvijas Republikas Prokuratūras Ģenerālprokuratūra, Latvijas Zvērinātu advokātu padome, Latvijas Zvērinātu tiesu izpildītāju padome, Latvijas Zvērinātu notāru padome, Latvijas Zvērinātu revidentu asociācija);
* Publiski pieejamiem datiem - jebkura persona, kura apmeklē tīmekļa vietni [www.mkd.gov.lv](http://www.mkd.gov.lv) un <https://pakalpojumi.ta.gov.lv>.

**Vispārīga informācija** par Maksātnespējas kontroles dienesta veikto personas datu apstrādi šim un citiem datu apstrādes nolūkiem, tās drošību, personas datu apstrādātāju piesaisti, datu glabāšanas un dzēšanas nosacījumiem, un informācija par datu subjekta tiesību īstenošanas iespējām attiecībā uz Maksātnespējas kontroles dienesta veikto datu apstrādi, ir atrodama šīs Privātuma politikas vispārīgajā sadaļā.